Document ID: 32005R1570

32005R1570
L 252/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1570/2005 НА КОМИСИЯТА
от 27 септември 2005 година
за поправка на Регламент (ЕО) № 2104/2004 за установяване на подробни правила за прилагането на Регламент (ЕО) № 639/2004 на Съвета относно управлението на риболовни флоти, регистрирани в най-отдалечените райони на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на риболовните ресурси в рамките на Общата политика по рибарството (1), и по-специално член 11, параграф 5 от него,
като взе предвид Регламент (ЕО) № 639/2004 на Съвета от 30 март 2004 г. относно управлението на риболовни флоти, регистрирани в най-отдалечените райони на Общността (2), и по-специално член 1, параграф 2 и член 4, параграф 3 от него,
като има предвид, че:
(1)
Регламент (ЕО) № 2104/2004 (3) на Комисията определя подробните правила за прилагане за целите на управлението на риболовните флоти в най-отдалечените райони до 31 декември 2006 г. и определя по-конкретно специфичните референтни нива за всеки сегмент на флотата за всеки от крайните периферни региони на Франция, Португалия и Испания.
(2)
В приложението към Регламент (ЕО) № 2104/2004 имената на два сегмента от флотата за френския регион La Réunion са погрешни и следва да се поправят. Тази поправка следва да се приложи със задна дата и няма да има никакви вредни последици за операторите.
(3)
Предвидените в настоящия регламент мерки са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2104/2004 се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 септември 2005 година.

Labels: 18
19
6